སྐུ་སྒེར་དྲ་བའི་མཛད་འཆར་ལྟར་ན།ཕྱི་ཟླ་༩ཚེས་༤ནས་༧བར་ཉིན་བཞིའི་རིང་དྷ་ས་ཐེག་ཆེན་ཆོས་གླིང་གཙུག་ལག་ཁང་དུ་ཨིན་རྡི་ནེ་ཤིས་ཡ་དང་ཀོ་རི་ཡ།མཱ་ལེ་ཤི་ཡ།སིངྒ་པོར།ཐའེ་ལན་ཊི།ཝེ་ཏི་ནམ་སོགས་ཚུད་པའི་ཨེ་ཤ་ཡའི་དད་ལྡན་ཆོས་ཞུ་བར་སློབ་དཔོན་སངས་རྒྱས་བསྐྱངས་ཀྱིས་མཛད་པའི་དབུ་མ་རྩ་བའི་འགྲེལ་བ་བུདྡྷ་པཱ་ལི་ཏའི་གསུང་ཆོས་འཕྲོ་སྐྱོང་མཛད་རྒྱུ་དང་།ཟླ་དེའི་ཕྱི་ཚེས་༡༢ཉིན་སུད་སི་མལ་མོ་གྲོང་ཁྱེར་དུ་བདེ་སྐྱིད་ཀྱི་ཐབས་དང་ཞི་བདེ་ཞེས་པའི་བརྗོད་གཞིའི་ཐོག་གསུང་བཤད་གནང་རྒྱུ།དེ་བཞིན།ཕྱི་ཚེས་༡༦ཉིན་སུད་སིའི་ཚོགས་པར་དཀའ་རྙོག་ཆེ་བའི་འཛམ་གླིང་ནང་ཅིའི་ཕྱིར་སྙིང་རྗེ་དགོས་གལ་ཆེ་བ་ཡིན་ཞེས་པའི་བརྗོད་གཞིའི་ཐོག་བཀའ་སློབ་བཀའ་དྲིན་བསྐྱང་འཆར་ཡོད་འདུག